
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

91. Μετονομασία του Τ.Ε.Ι. Καλαμάτας σε Τ.Ε.Ι. Πελο¬ 
πόννησου - Μετονομασία Σχολής- Μετονομασία 
Τμημάτων - Συγχώνευση Τμημάτων - Κατάργη¬ 
ση Παραρτήματος και Τμημάτων - Ίδρυση Σχο¬ 
λής - Συγκρότηση Σχολών του Τ.Ε.Ι. Πελοποννή- 


σου. 1 

92. Μετονομασία, κατάργηση και ένταξη Τμημάτων ή 

Σχολών και ίδρυση-συγκρότηση και ανασυγκρό¬ 
τηση Σχολών στο Πανεπιστήμιο Θεσσαλίας 2 

93. Κατάργηση Τμήματος, ίδρυση Ειδίκευσης, συγ¬ 

χώνευση Τμημάτων, ένταξη Τμημάτων σε Σχολές 
και ανασυγκρότηση των Σχολών του Πανεπιστη¬ 
μίου Αιγαίου. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 91 
Μετονομασία του Τ.Ε.Ι. Καλαμάτας σε Τ.Ε.Ι. Πελοποννή- 
σου - Μετονομασία Σχολής- Μετονομασία Τ μημάτων - 
Συγχώνευση Τμημάτων - Κατάργηση Παραρτήματος 
και Τμημάτων - Ίδρυση Σχολής - Συγκρότηση Σχο¬ 
λών του Τ.Ε.Ι. Πελοποννήσου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων των Ανωτάτων Εκπαιδευτικών Ιδρυ¬ 
μάτων και άλλες διατάξεις» (Α' 159) και το άρθρο 6 
παρ. 2 του ν. 4132/2013 «Κατεπείγουσες ρυθμίσεις του 
Υπουργείου Υγείας και άλλες διατάξεις» (Α' 59) και συ¬ 
μπληρώθηκε με το άρθρο 7 παρ. 4 του ν. 4142/2013 
«Αρχή Διασφάλισης της Ποιότητας στην Πρωτοβάθμια 
και Δευτεροβάθμια Εκπαίδευση (Α.ΔΙ.Π.Π.ΔΕ.)» (Α' 83). 

β) Του Π.Δ. 86/2012 «Διορισμός Υπουργών, Αναπληρω¬ 


τών Υπουργών και Υφυπουργών» (Α' 141) και του Π.Δ. 90/ 
2012 «Διορισμός Υπουργού και Υφυπουργών» (Α' 144). 

γ) Του Π.Δ. 85/2012 «Ιδρυση και Μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

δ) Του Π.Δ. 65/2011 «Διάσπαση του Υπουργείου Εσω¬ 
τερικών, Αποκέντρωσης και Ηλεκτρονικής Διακυβέρνη¬ 
σης στα Υπουργεία α) Εσωτερικών και β) Διοικητικής 
Μεταρρύθμισης και Ηλεκτρονικής Διακυβέρνησης ... της 
Γ ενικής Γ ραμματείας Νέας Γ ενιάς» (Α' 147). 

ε) Του Π.Δ. 113/2010 «Ανάληψη υποχρεώσεων από τους 
Διατάκτες» (Α' 194). 

στ) Του άρθρου 18 του ν. 1404/1983 «Δομή και λειτουρ¬ 
γία των Τεχνολογικών Εκπαιδευτικών Ιδρυμάτων (Τ.Ε.Ι)» 
(Α' 173), όπως αντικαταστάθηκε με την περίπτ. Β' του 
άρθρου 4 του ν. 2916/2001 «Διάρθρωση της Ανώτατης 
Εκπαίδευσης και ρύθμιση θεμάτων του Τεχνολογικού 
Τομέα αυτής» (Α' 114). 

ζ) Των Προεδρικών Διαταγμάτων: Π.Δ. 502/1989 «Ιδρυση 
Τεχνολογικού Εκπαιδευτικού Ιδρύματος (Τ.Ε.Ι.) στην Κα¬ 
λαμάτα, κατάργηση Παραρτήματος Καλαμάτας του Τ.Ε.Ι. 
Πάτρας, ρύθμιση θεμάτων οργάνωσης και λειτουργίας 
τους, ρύθμιση θεμάτων σπουδαστών και σύσταση θέσε¬ 
ων προσωπικού στα Τ.Ε.Ι.» (Α' 215), Π.Δ. 200/1999 «Ίδρυση 
Παραρτημάτων, Σχολής και Τμημάτων Τεχνολογικών 
Εκπαιδευτικών Ιδρυμάτων (Τ.Ε.Ι.), μετονομασία Τ.Ε.Ι. και 
Τμήματος, ρύθμιση θεμάτων οργάνωσης και λειτουργίας 
τους και σύσταση θέσεων προσωπικού» (Α' 179), Π.Δ. 247/ 
2003 «Ιδρυση Παραρτημάτων, Σχολής και Τμημάτων 
Τεχνολογικών Εκπαιδευτικών Ιδρυμάτων (Τ.Ε.Ι.), μετο¬ 
νομασία Τμημάτων Τ.Ε.Ι. ρύθμιση θεμάτων οργάνωσης 
και λειτουργίας τους, σύσταση θέσεων προσωπικού των 
Τ.Ε.Ι. και της Ανώτατης Σχολής Παιδαγωγικής και Τεχνο¬ 
λογικής Εκπαίδευσης (ΑΣΠΑΙΤΕ)» (Α' 222), Π.Δ. 211/2004 
«Ιδρυση Παραρτημάτων και Τμημάτων Τεχνολογικών 
Εκπαιδευτικών Ιδρυμάτων (Τ.Ε.Ι.), ρύθμιση θεμάτων ορ¬ 
γάνωσης και λειτουργίας τους, σύσταση θέσεων προ¬ 
σωπικού των Τ.Ε.Ι. και της Ανώτατης Σχολής Παιδαγωγι¬ 
κής και Τεχνολογικής Εκπαίδευσης (Α.Σ.ΠΑΙ.Τ.Ε.)» (Α' 189), 
Π.Δ. 9/2009 «Μεταβολή του γνωστικού αντικειμένου και 
μετονομασία Τμημάτων Τ.Ε.Ι.» (Α' 21), Π.Δ. 23/2009 «Ιδρυ¬ 
ση Σχολών και Τμημάτων Τεχνολογικών Εκπαιδευτικών 
Ιδρυμάτων (Τ.Ε.Ι.), καθορισμός περιεχομένου σπουδών 
αυτών, ρύθμιση θεμάτων οργάνωσης και λειτουργίας 
τους, σύσταση θέσεων προσωπικού» (Α' 44). 

η) Του άρθρου 90 του Κώδικα Νομοθεσίας για την 

Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

2. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Στάίκούρα» (Β' 2105). 

3. Το αριθ. 1245/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς το Συμβούλιο του Τ.Ε.Ι. Καλαμάτας, για τη δι¬ 
ατύπωση γνώμης επί των προτεινόμενων μεταβολών 
στο Ίδρυμα, στο πλαίσιο του σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης 
και το αριθ. 3306/1-3-2013 σχετικό με το οποίο συμπλη¬ 
ρώνεται και επικαιροποιείται το προαναφερόμενο. 

4. Τη γνώμη του Συμβουλίου του Τ.Ε.Ι. Καλαμάτας (πρα¬ 
κτικό συνεδρίασης της 5-3-2013), μετά από γνώμη της 
Συνέλευσης του ιδίου Τ.Ε.Ι. (πρακτικό συνεδρίασης της 
28-2-2013), τα αριθ. 5195/17-12-2012 και 4/19-02-2013 έγγρα¬ 
φα του Προέδρου του Τ.Ε.Ι. και το αριθ. Δ/2263/11-03-2013 
έγγραφο της Γενικής Γραμματείας του Πρωθυπουργού 
προς τον Υπουργό Υ.ΠΑΙ.Θ.Π.Α. 

5. Το αριθ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς την Αρχή Διασφάλισης και Πιστοποίησης της 
Ποιότητας στην Ανώτατη Εκπαίδευση (Α.ΔΙ.Π.) για τη 
διατύπωση γνώμης επί των προτεινόμενων μεταβολών 
στο Ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης. 

6. Τις από 30/11/2012, 8/3/2013 και 18/3/2013 γνώμες 
της Α.ΔΙ.Π. 

7. Την αριθ. 977/2012 (153541/6-12-2012/1Β) ανάληψη 
υποχρέωσης για το οικ. έτος 2013 (με ΑΔΑ Β4Μ99-5ΑΗ). 

8. Το γεγονός ότι από τις διατάξεις του παρόντος διατάγ¬ 
ματος προκαλείται δαπάνη ύψους 950 € περίπου, η οποία και 
θα καλυφθεί από τις πιστώσεις του τακτικού προϋπολογι¬ 
σμού του Ιδρύματος (η αριθ. 1337/11-4-2013 απόφαση ανάλη¬ 
ψης υποχρέωσης με ΑΔΑ: ΒΕΑΥ46914Θ-ΧΜΣ στον ΚΑΕ1899). 

9. Την υπ’ αριθ. 138/2013 γνωμοδότηση του Συμβουλίου 
της Επικράτειας, με πρόταση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης, Παι¬ 
δείας και Θρησκευμάτων, Πολιτισμού και Αθλητισμού και 
του Αναπληρωτή Υπουργού Οικονομικών, αποφασίζουμε: 

Άρθρο 1 

Μετονομασία Ιδρύματος 

Το Τ.Ε.Ι. Καλαμάτας με έδρα την Καλαμάτα μετονο¬ 
μάζεται σε Τ.Ε.Ι. Πελοποννήσου με έδρα την Καλαμάτα. 

Άρθρο 2 

Μετονομασία Σχολής 

Η Σχολή Τεχνολογίας Γεωπονίας του Τ.Ε.Ι. Καλαμάτας 
μετονομάζεται σε Σχολή Τεχνολογίας Γεωπονίας και 
Τεχνολογίας Τροφίμων και Διατροφής του Τ.Ε.Ι. Πελο¬ 
ποννήσου. 

Άρθρο 3 
Ίδρυση Σχολής 

Ιδρύεται Σχολή Τεχνολογικών Εφαρμογών του Τ.Ε.Ι. 
Πελοποννήσου με έδρα τη Σπάρτη. 

Άρθρο 4 

Μετονομασία Τμημάτων 

1. α) Το Τμήμα Τεχνολογίας Πληροφορικής και Τη¬ 
λεπικοινωνιών του Παραρτήματος Σπάρτης του Τ.Ε.Ι. 
Καλαμάτας με έδρα τη Σπάρτη μετονομάζεται σε Τμήμα 


Μηχανικών Πληροφορικής Τ.Ε. του Τ.Ε.Ι. Πελοποννήσου 
με έδρα τη Σπάρτη, και κατευθύνσεις προχωρημένου 
εξαμήνου: 

α) Μηχανικοί Δικτύων Τ.Ε. 

β) Μηχανικοί Ηλεκτρονικών Υπολογιστών Τ.Ε. 

γ) Μηχανικοί Λογισμικού της Σχολής Τεχνολογικών 
Εφαρμογών Τ.Ε. 

β) Το Τμήμα Χρηματοοικονομικής και Ελεγκτικής της 
Σχολής Διοίκησης και Οικονομίας του Τ.Ε.Ι. Καλαμάτας 
με έδρα την Καλαμάτα μετονομάζεται σε Τμήμα Λογι¬ 
στικής και Χρηματοοικονομικής της Σχολής Διοίκησης 
και Οικονομίας του Τ.Ε.Ι. Πελοποννήσου με έδρα την 
Καλαμάτα. 

2. Οι φοιτητές και το πάσης φύσεως προσωπικό εκά- 
στου εκ των παραπάνω Τμημάτων εντάσσονται αυτο¬ 
δίκαια στο αντίστοιχο μετονομαζόμενο Τμήμα. 

3. Στο γνωστικό αντικείμενο των Τμημάτων που με¬ 
τονομάζονται ουδεμία μεταβολή επέρχεται. 

Άρθρο 5 

Συγχώνευση Τμημάτων 

1. α) Το Τμήμα Βιολογικών Θερμοκηπιακών Καλλι¬ 
εργειών και Ανθοκομίας της Σχολής Τεχνολογίας 
Γεωπονίας με έδρα την Καλαμάτα και το Τμήμα 
Φυτικής Παραγωγής της Σχολής Τεχνολογίας Γεω- 
πονίας του Τ.Ε.Ι. Καλαμάτας με έδρα την Καλαμάτα 
συγχωνεύονται σε Τ μήμα Τ εχνολόγων Γ εωπόνων της 
Σχολής Τεχνολογίας Γεωπονίας και Τεχνολογίας 
Τροφίμων και Διατροφής του Τ.Ε.Ι. Πελοποννήσου 
με έδρα την Καλαμάτα και κατευθύνσεις προχωρη¬ 
μένου εξαμήνου: 

α) Φυτικής Παραγωγής. 

β) Θερμοκηπιακών Καλλιεργειών και Ανθοκομίας. 

Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Μέχρι την ανάδειξη Προϊσταμένου στο Τμήμα Τεχνο¬ 
λόγων Γ εωπόνων της Σχολής Τ εχνολογίας Γ εωπονίας 
και Τεχνολογίας Τροφίμων και Διατροφής του Τ.Ε.Ι. Πε¬ 
λοποννήσου, η οποία θα πρέπει να έχει ολοκληρωθεί 
το αργότερο μέχρι 30 Νοεμβρίου 2013, καθήκοντα Προ¬ 
ϊσταμένου Τμήματος ασκεί ο Προϊστάμενος του Τμή¬ 
ματος Φυτικής Παραγωγής της Σχολής Τεχνολογίας 
Γ εωπονίας του Τ.Ε.Ι. Καλαμάτας. 

Τ α συλλογικά όργανα του Τ μήματος Τ εχνολόγων Γ ε¬ 
ωπόνων συγκροτούνται σύμφωνα με τις διατάξεις του 
ν. 4009/2011, όπως τροποποιήθηκε και ισχύει. 

β) Το Τμήμα Τοπικής Αυτοδιοίκησης με έδρα την Κα¬ 
λαμάτα και το Τμήμα Διοίκησης Μονάδων Υγείας και 
Πρόνοιας της Σχολής Διοίκησης και Οικονομίας του 
Τ.Ε.Ι. Καλαμάτας με έδρα την Καλαμάτα συγχωνεύονται 
σε Τμήμα Διοίκησης Επιχειρήσεων και Οργανισμών της 
Σχολής Διοίκησης και Οικονομίας του Τ.Ε.Ι. Πελοποννή¬ 
σου με έδρα την Καλαμάτα και κατευθύνσεις προχω¬ 
ρημένου εξαμήνου: 

α) Διοίκηση Μονάδων Υγείας και Πρόνοιας. 

β) Τοπική Αυτοδιοίκηση. 

Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Μέχρι την ανάδειξη Προϊσταμένου στο Τμήμα Διοί¬ 
κησης Επιχειρήσεων και Οργανισμών της Σχολής Διοί¬ 
κησης και Οικονομίας του Τ.Ε.Ι. Πελοποννήσου, η οποία 
θα πρέπει να έχει ολοκληρωθεί το αργότερο μέχρι 30 
Νοεμβρίου 2013, καθήκοντα Προϊσταμένου Τμήματος 

ασκεί ο Προϊστάμενος του Τμήματος Διοίκησης Μο¬ 
νάδων Υγείας και Πρόνοιας της Σχολής Διοίκησης και 
Οικονομίας του Τ.Ε.Ι. Καλαμάτας. 

Τα συλλογικά όργανα του Τμήματος Διοίκησης Επι¬ 
χειρήσεων και Οργανισμών συγκροτούνται σύμφωνα 
με τις διατάξεις του ν. 4009/2011, όπως τροποποιήθηκε 
και ισχύει. 

γ) Το Τμήμα Λογοθεραπείας του Τ.Ε.Ι. Καλαμάτας με 
έδρα την Καλαμάτα και το Τμήμα Λογοθεραπείας της 
Σχολής Επαγγελμάτων Υγείας και Πρόνοιας του Τ.Ε.Ι. 
Πάτρας με έδρα την Πάτρα συγχωνεύονται σε Τμήμα 
Λογοθεραπείας της Σχολής Επαγγελμάτων Υγείας και 
Πρόνοιας του Τ.Ε.Ι. Δυτικής Ελλάδας με έδρα την Πάτρα. 

2. Οι φοιτητές εντάσσονται αυτοδίκαια στο εκάστοτε 
Τμήμα που προκύπτει από τη συγχώνευση με διαπιστω- 
τική πράξη του Προέδρου του οικείου Τ.Ε.Ι. 

3. Το Εκπαιδευτικό Προσωπικό των συγχωνευόμενων 
Τμημάτων εντάσσεται στο εκάστοτε Τμήμα που προ¬ 
κύπτει από τη συγχώνευση με διαπιστωτική πράξη του 
Προέδρου του οικείου Τ.Ε.Ι., η οποία δημοσιεύεται στην 
Εφημερίδα της Κυβερνήσεως. 

4. Η διαδικασία ένταξης ολοκληρώνεται έως την 31η 
Αυγούστου 2013. 

Άρθρο 6 

Κατάργηση Παραρτήματος 

Το Παράρτημα Σπάρτης του Τ.Ε.Ι. Καλαμάτας καταρ- 
γείται. 

Άρθρο 7 

Κατάργηση Τμήματος και Κ.Ξ.Γ.Φ.Α. 

1. Το Τμήμα Ακτινολογίας-Ραδιολογίας του Τ.Ε.Ι. Κα¬ 
λαμάτας καταργείται. 

2. Το Κέντρο Ξένων Γλωσσών και Φυσικής Αγωγής του 
Τ.Ε.Ι. Καλαμάτας καταργείται. 

3. α) Τα μέλη του εκπαιδευτικού προσωπικού που υπη¬ 
ρετούν στα καταργούμενα Τμήματα κατά τη δημοσίευση 
του παρόντος εντάσσονται στα υπόλοιπα Τμήματα, με 
βάση το γνωστικό τους αντικείμενο και τις λειτουργικές 
ανάγκες του Ιδρύματος, ύστερα από αίτησή τους και 
αιτιολογημένη απόφαση της Συνέλευσης του Τ.Ε.Ι., με 
πράξη του Προέδρου του Τ.Ε.Ι. Πελοποννήσου, η οποία 
δημοσιεύεται στην Εφημερίδα της Κυβερνήσεως. 

β) Τα μέλη του Ειδικού Διδακτικού Προσωπικού (Ε.ΔΙ.Π.), 
του Εργαστηριακού Διδακτικού Προσωπικού (ΕΡ.ΔΙ.Π.) 
και του Ειδικού Τεχνικού Προσωπικού (Ε.Τ.Π.) που υπηρε¬ 
τούν στα καταργούμενα Τμήματα κατά τη δημοσίευση 
του παρόντος εντάσσονται στα υπόλοιπα Τμήματα, με 
βάση το γνωστικό τους αντικείμενο και τις λειτουργικές 
ανάγκες του Ιδρύματος, ύστερα από αίτησή τους και 
αιτιολογημένη απόφαση της Συνέλευσης του Τ.Ε.Ι., με 
πράξη του Προέδρου του Τ.Ε.Ι. Πελοποννήσου, η οποία 
δημοσιεύεται στην Εφημερίδα της Κυβερνήσεως. 

γ) Η διαδικασία ένταξης ολοκληρώνεται έως την 31η 
Αυγούστου 2013. 

δ) Για τη μεταφορά του εξοπλισμού, των εργαστηρίων, 
του αρχείου και της βιβλιοθήκης των καταργούμενων 
Τμημάτων εκδίδεται απόφαση της Συνέλευσης του Τ.Ε.Ι. 

ε) Οι διαδικασίες εκλογής, εξέλιξης και μονιμοποίησης 
μελών Εκπαιδευτικού Προσωπικού των καταργούμενων 
Τμημάτων, οι οποίες έχουν ξεκινήσει πριν τη δημοσίευση 
του παρόντος διατάγματος, συνεχίζονται κανονικά με 
τα Εκλεκτορικά Σώματα όπως αυτά είχαν συγκροτηθεί 


πριν την κατάργηση των Τμημάτων και ολοκληρώνο¬ 
νται από τα αρμόδια όργανα των Τμημάτων στα οποία 
εντάσσονται οι υποψήφιοι. 

στ) Οι εκκρεμείς διαδικασίες κρίσης και μονιμοποί¬ 
ησης μελών ΕΡ.ΔΙ.Π., Ε.ΔΙ.Π. και Ε.Τ.Π. ολοκληρώνονται 
από τα όργανα του Τμήματος στο οποίο εντάσσονται. 

ζ) Τα προπτυχιακά μαθήματα Τμημάτων του Τ.Ε.Ι. Πε¬ 
λοποννήσου, των οποίων η διδασκαλία έχει ανατεθεί 
στα καταργούμενα Τμήματα, συνεχίζονται σύμφωνα με 
το καθορισμένο πρόγραμμα σπουδών τόσο των Τμη¬ 
μάτων αυτών όσο και των καταργούμενων Τμημάτων 
μέχρι την ολοκλήρωση των εξαμήνων και των εξετάσε¬ 
ων και την αναμόρφωση των προγραμμάτων σπουδών 
των Τμημάτων, σύμφωνα με τις ισχύουσες διατάξεις και 
ανεξάρτητα από την ένταξη του Εκπαιδευτικού Προσω¬ 
πικού των καταργούμενων Τμημάτων στα Τμήματα στα 
οποία εντάσσονται. 

η) Διαδικαστικές και άλλες λεπτομέρειες που ανακύ¬ 
πτουν από την κατάργηση των Τ μημάτων του και δεν 
προβλέπονται από τις διατάξεις του παρόντος, ρυθμί¬ 
ζονται με απόφαση της Συνέλευσης, σύμφωνα με τις 
ισχύουσες διατάξεις. 

θ) Για όσα θέματα δεν ρυθμίζονται ειδικά με το διά¬ 
ταγμα αυτό, εφαρμόζονται οι κείμενες διατάξεις όπως 
κατά περίπτωση ισχύουν. 

Άρθρο 8 

Συγκρότηση Σχολών του Τ.Ε.Ι. Πελοποννήσου 

Το Τ.Ε.Ι. Πελοποννήσου αποτελείται από τις εξής Σχο¬ 
λές: 

1. ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ, με έδρα την 
Καλαμάτα, η οποία συγκροτείται από τα εξής Τμήματα: 

1) Τμήμα Διοίκησης Επιχειρήσεων και Οργανισμών, 
με έδρα την Καλαμάτα και εισαγωγικές κατευθύνσεις 
με χωριστό αριθμό εισακτέων για την εισαγωγή στην 
Τριτοβάθμια Εκπαίδευση: 

α) Διοίκηση Μονάδων Υγείας και Πρόνοιας 
β) Τοπική Αυτοδιοίκηση. 

2) Τμήμα Λογιστικής και Χρηματοοικονομικής, με έδρα 
την Καλαμάτα. 

2. ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ ΚΑΙ ΤΕΧΝΟΛΟΓΙ¬ 
ΑΣ ΤΡΟΦΙΜΩΝ ΚΑΙ ΔΙΑΤΡΟΦΗΣ, με έδρα την Καλαμάτα, 
η οποία συγκροτείται από τα εξής Τμήματα: 

1) Τμήμα Τεχνολογίας Τροφίμων, με έδρα την Καλα¬ 
μάτα. 

2) Τ μήμα Τ εχνολόγων Γ εωπόνων, με έδρα την Καλα¬ 
μάτα και κατευθύνσεις προχωρημένου εξαμήνου: 

α) Φυτικής Παραγωγής 

β) Θερμοκηπιακών Καλλιεργειών και Ανθοκομίας. 

3. ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ, με έδρα τη 
Σπάρτη, η οποία συγκροτείται από το εξής Τμήμα: 

1) Τμήμα Μηχανικών Πληροφορικής Τ.Ε. με έδρα τη 
Σπάρτη και κατευθύνσεις προχωρημένου εξαμήνου: 
α) Μηχανικοί Δικτύων Τ.Ε. 
β) Μηχανικοί Ηλεκτρονικών Υπολογιστών Τ.Ε. 
γ) Μηχανικοί Λογισμικού Τ.Ε. 

Άρθρο 9 

Μεταβατικές Διατάξεις 

1. Το Τμήμα Λογοθεραπείας του Τ.Ε.Ι. Καλαμάτας με 
έδρα την Καλαμάτα εξακολουθεί να λειτουργεί με την 
υφιστάμενη μορφή του μέχρι την 31 Οκτωβρίου 2018, 
οπότε και καταργείται. Το διατηρούμενο μέχρι 31-10-2018 



2026 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Τμήμα λειτουργεί εκ παραλλήλου προς το Τμήμα της 
συγχώνευσης, το οποίο λειτουργεί από 01-09-2013. Μετά 
την κατάργηση του Τμήματος, οι φοιτητές εντάσσονται 
αυτοδικαίως με πράξη του Προέδρου του Τ.Ε.Ι. υποδοχής 
στο Τμήμα Λογοθεραπείας της Σχολής Επαγγελμάτων 
Υγείας και Πρόνοιας του Τ.Ε.Ι. Δυτικής Ελλάδας με έδρα 
την Πάτρα. Το Εκπαιδευτικό Προσωπικό του Τμήματος 
Λογοθεραπείας του Τ.Ε.Ι. Καλαμάτας εντάσσεται στο 
Τμήμα Λογοθεραπείας της Σχολής Επαγγελμάτων Υγεί¬ 
ας και Πρόνοιας του Τ.Ε.Ι. Δυτικής Ελλάδας με έδρα 
την Πάτρα με πράξη του Προέδρου του Τ.Ε.Ι. υποδοχής 
ύστερα από αιτιολογημένη απόφαση της Συνέλευσης 
ή του αρμόδιου δυνάμει του άρθρου 13 παρ. 31 του 
ν. 3149/2003 οργάνου, το αργότερο μέχρι την 31-10-2018. 
Η διαπιστωτική πράξη δημοσιεύεται στην Εφημερίδα 
της Κυβερνήσεως. Στο διατηρούμενο Τμήμα μέχρι 31- 
10-2018 συνεχίζονται οι διαδικασίες εκλογής, εξέλιξης 
και μονιμοποίησης μελών Εκπαιδευτικού Προσωπικού, 
καθώς και οι διαδικασίες εκλογής και διορισμού μελών 
Ε.Τ.Π. Μετά την κατάργηση του Τμήματος τυχόν εκκρε¬ 
μείς διαδικασίες ολοκληρώνονται από το Τμήμα που 
προκύπτει από τη συγχώνευση. 

2. Με πράξη του Προέδρου του οικείου Τ.Ε.Ι. διαπιστώ¬ 
νεται ο αριθμός των φοιτητών και του προσωπικού που 
εντάσσονται στα νέα Τμήματα καθώς και η εκπαιδευτική 
και ακαδημαϊκή κατάστασή τους. 

3. Οι εκκρεμείς διαδικασίες εκλογής, εξέλιξης και 
μονιμοποίησης μελών Εκπαιδευτικού Προσωπικού των 
Τμημάτων που συγχωνεύονται, ολοκληρώνονται από τα 
αρμόδια όργανα του εκάστοτε Τμήματος που προκύπτει 
από τη συγχώνευση. 

4. Οι εκκρεμείς διαδικασίες εκλογής των μελών Ε.Τ.Π. 
των Τ μημάτων που συγχωνεύονται ολοκληρώνονται από 
τα αρμόδια όργανα του εκάστοτε Τμήματος που προ¬ 
κύπτει από τη συγχώνευση. Μετά την εκλογή τους, τα 
μέλη Ε.Τ.Π. διορίζονται στο Τμήμα που προκύπτει από 
τη συγχώνευση. 

5. Με πράξη του Προέδρου του οικείου Τ.Ε.Ι. ρυθμίζο¬ 
νται τα θέματα Διοικητικού Προσωπικού. 

6. Για τη διεξαγωγή των εκπαιδευτικών και εξετα¬ 
στικών διαδικασιών, την παροχή τίτλων σπουδών, την 
έκδοση πιστοποιητικών και πάσης φύσεως βεβαιώσεων 
σε φοιτητές ή αποφοίτους οι οποίοι έχουν εισαχθεί 
μέχρι και το ακαδημαϊκό έτος 2012-2013 στα Τμήματα 
που μετονομάζονται ή συγχωνεύονται ή καταργούνται 
αρμόδια είναι τα όργανα των νέων Τμημάτων. 

7. Η εκπαιδευτική διαδικασία των Προγραμμάτων Με¬ 
ταπτυχιακών Σπουδών όσων Τμημάτων καταργούνται, 
συγχωνεύονται ή μετονομάζονται, συνεχίζεται μέχρι 
την ολοκλήρωσή τους, σύμφωνα με το καθορισμένο 
πρόγραμμα σπουδών. Στους αποφοίτους των ΠΜΣ απο- 
νέμεται μεταπτυχιακό δίπλωμα ειδίκευσης με τον υφι¬ 
στάμενο κατά το χρόνο εισαγωγής τους τίτλο και τύπο. 

8. Οι τίτλοι σπουδών οι οποίοι παρέχονται από τα Τμή¬ 
ματα που προκύπτουν από μετονομασία ή συγχώνευση, 
κατά τα ανωτέρω, είναι ισότιμοι με τους παρεχόμενους 
από τα μετονομαζόμενα ή συγχωνευόμενα Τμήματα 
τίτλους σπουδών. 

9. Τα καταργούμενα Τμήματα συνεχίζουν τη λειτουρ¬ 
γία τους έως την 31η Αυγούστου 2013. Η εκπαιδευτική 
λειτουργία των Τ μημάτων που προκύπτουν από μετο¬ 
νομασία ή συγχώνευση αρχίζει από το ακαδημαϊκό έτος 
2013-2014, ήτοι την 1η Σεπτεμβρίου 2013. 


Άρθρο 10 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 4 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 92 
Μετονομασία, κατάργηση και ένταξη Τμημάτων ή Σχο¬ 
λών και ίδρυση-συγκρότηση και ανασυγκρότηση 
Σχολών στο Πανεπιστήμιο Θεσσαλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 7 και 80 παρ. 1 του ν. 4009/2011 «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανώτατων εκπαιδευτικών ιδρυμάτων» 
(Α' 195), όπως το πρώτο τροποποιήθηκε με το άρθρο 1 
του ν. 4076/2012 «Ρυθμίσεις Ανωτάτων Εκπαιδευτικών 
Ιδρυμάτων και άλλες διατάξεις» (Α' 159), την παρ. 2 του 
άρθρου 6 του ν. 4132/2013 «Κατεπείγουσες διατάξεις του 
Υπουργείου Υγείας και άλλες διατάξεις» (Α' 59) και την 
παρ. 4 του άρθρου 7 του ν. 4142/2013 «Αρχή Διασφάλισης 
της Ποιότητας στην Πρωτοβάθμια και Δευτεροβάθμια 
Εκπαίδευση (Α.ΔΙ.Π.Π.Δ.Ε.)» (Α' 83), καθώς και του άρ¬ 
θρου 3 παρ.1 περ. γ’ του ν. 3027/2002 «Ρύθμιση θεμάτων 
Οργανισμού Σχολικών Κτιρίων, ανώτατης εκπαίδευσης 
και άλλες διατάξεις» (Α'152). 

β) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98), 

γ) του π.δ. 113/2010 «Ανάληψη υποχρεώσεων από τους 
Διατάκτες» (Α' 194), 

δ) της αριθμ. Υ48/9-7-2012 απόφασης του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β' 2105), 

2. Το αριθμ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
του Υπουργού στην Αρχή Διασφάλισης και Πιστοποίη¬ 
σης της Ποιότητας στην Ανώτατη Εκπαίδευση (Α.ΔΙ,Π.). 

3. Τη γνώμη της Α.ΔΙ.Π. (αποφάσεις 8/3/2013 και 
14/3/2013 της Ολομέλειας, που απεστάλησαν αντίστοι¬ 
χα με τα αριθμ. 461/8-3-2013 και 538/18-3-2013 έγγραφα) 
καθώς και το αριθμ. 2134/30-11-2012 έγγραφο. 

4. Το αριθμ. 1230/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
στο Πανεπιστήμιο Θεσσαλίας, για τη διατύπωση γνώμης 
επί των προτεινόμενων μεταβολών στο ίδρυμα, όπως 
συμπληρώθηκε με το όμοιο αριθμ. 3301/1-3-2013. 

5. Τη γνώμη του Συμβουλίου του Πανεπιστημίου Θεσ¬ 
σαλίας (έγγραφο αριθμ. 1918/27-2-2013) καθώς και το 
αριθμ. 2243/8-3-2013 έγγραφο του ιδρύματος. 

6. Το γεγονός ότι από την εφαρμογή των διατάξεων 
του παρόντος διατάγματος προκαλείται ετήσια δαπάνη 
2520 ευρώ από την καταβολή εξόδων παράστασης, η 
οποία για το τρέχον οικονομικό έτος και για το τελευ¬ 
ταίο τρίμηνο, περιορίζεται στα 630 ευρώ και θα βαρύνει 
τις εγγεγραμμένες πιστώσεις του εκτελουμενου προϋ¬ 
πολογισμού του Υ.ΠΑΙ.Θ.Π.Α. (απόφαση ανάληψης υπο¬ 
χρέωσης 153691/IΒ/6-12-2012, ΑΔΑ: Β4Μ99-ΙΕΞ). Για την 
επόμενη πενταετία θα ληφθεί μέριμνα για την εγγραφή 
των απαιτουμενων πιστώσεων στους προϋπολογισμούς 
των αντίστοιχων ετών. Επιπρόσθετα από τις διατάξεις 
του διατάγματος αυτού προκαλείται επιβάρυνση του 
εκτελουμενου προϋπολογισμού του ιδρύματος ύψους 
3.000 ΕΥΡΩ περίπου λόγω σφραγίδων, πινακίδων κ.λπ., 
η οποία θα καλυφθεί από τις ήδη εγγεγραμμένες πι¬ 
στώσεις του (απόφαση ανάληψης υποχρέωσης 3410/ 
11-4-2012, ΑΔΑ: ΒΕΑΥ 469Β7Ξ-ΤΘΠ). 

7. Την αριθμ. 141/2013 γνωμοδότηση του Συμβουλίου 
της Επικράτειας, με πρόταση των Υπουργών Παιδεί¬ 
ας και Θρησκευμάτων, Πολιτισμού και Αθλητισμού και 
Διοικητικής Μεταρρύθμισης και Ηλεκτρονικής Διακυ¬ 
βέρνησης και του Αναπληρωτή Υπουργού Οικονομικών, 
αποφασίζουμε: 

Άρθρο 1 

Μετονομασία Τμημάτων 

1. α) Το προβλεπόμενο στο π.δ. 82/2000 (Α' 72) Τμήμα 
Μηχανικών Ηλεκτρονικών Υπολογιστών, Τηλεπικοινωνι¬ 
ών και Δικτύων της Πολυτεχνικής Σχολής του Πανεπι¬ 
στημίου Θεσσαλίας μετονομάζεται σε Τμήμα Ηλεκτρο¬ 
λόγων Μηχανικών και Μηχανικών Υπολογιστών. 

β) Αποστολή του τμήματος, μέσω της διδασκαλίας 
και της έρευνας, είναι η καλλιέργεια και προαγωγή των 
επιστημονικών περιοχών των ηλεκτρονικών υπολογι¬ 
στών, των τηλεπικοινωνιών, του υλικού υπολογιστι¬ 
κών συστημάτων και της παραγωγής και διαχείρισης 
ενέργειας και η κατάρτιση εξειδικευμένων επιστημό¬ 
νων μηχανικών επί αυτών. Το μετονομαζόμενο τμή¬ 
μα χορηγεί πτυχίο, το οποίο εξομοιώνεται πλήρως 
ως προς κάθε συνέπεια με τα ομότιτλα τμήματα του 
Εθνικού Μετσοβίου Πολυτεχνείου, του Αριστοτελείου 
Πανεπιστημίου Θεσσαλονίκης και του Δημοκριτείου 
Πανεπιστημίου Θράκης. 

γ) Τα πτυχία Μηχανικού Ηλεκτρονικών Υπολογιστών, 
Τηλεπικοινωνιών και Δικτύων της Πολυτεχνικής Σχολής 
του Πανεπιστημίου Θεσσαλίας, που έχουν χορηγηθεί ή 
χορηγούνται σύμφωνα με το άρθρο 7 παρ. 10 περ. γ' 
του ν. 4009/2011, αναγνωρίζονται ως ισότιμα και αντί¬ 
στοιχα με τα πτυχία που χορηγούνται από το Τμήμα 
Ηλεκτρολόγων Μηχανικών και Μηχανικών Υπολογιστών 
της Πολυτεχνικής Σχολής του Πανεπιστημίου Θεσσαλί¬ 
ας, εφόσον οι κάτοχοί τους παρακολουθήσουν τα μαθή¬ 
ματα, που καλύπτουν τα γνωστικά πεδία των συστημά¬ 
των ηλεκτρικής ενέργειας, ηλεκτρικών μετρήσεων και 


αυτόματου ελέγχου, σύμφωνα με το ισχύον κάθε φορά 
πρόγραμμα σπουδών του Τμήματος, και υποβληθούν 
επιτυχώς σε εξετάσεις στα μαθήματα αυτά. Η ισοτιμία 
πιστοποιείται με σχετική βεβαίωση που εκδίδεται από 
τον Πρύτανη του ιδρύματος. 

2. α) Το προβλεπόμενο στο άρθρο 2 παρ. 1 εδ. δ' του 
π.δ. 177/1993 (Α'65) Τμήμα Μαθηματικών-Πληροφορικής 
του Πανεπιστημίου Θεσσαλίας μετονομάζεται σε Τμήμα 
Πληροφορικής. Η έδρα του Τμήματος μεταφέρεται από 
τη Λάρισα στη Λαμία. 

β) Η εκπαιδευτική λειτουργία και η εισαγωγή των 
πρώτων φοιτητών στο Τμήμα αρχίζει από το ακαδη¬ 
μαϊκό έτος από το οποίο καθορίζεται για πρώτη φορά 
αριθμός εισακτέων. 

Άρθρο 2 

Κατάργηση Τμήματος 

Το προβλεπόμενο στο άρθρο 2 παρ. 1 εδ. ε' του π.δ. 
177/1993 (Α'65) Τμήμα Οδοντιατρικής της Σχολής Επιστη¬ 
μών Υγείας του Πανεπιστημίου Θεσσαλίας καταργείται. 

Άρθρο 3 

Ένταξη Τμήματος στο Πανεπιστήμιο Θεσσαλίας 

1. Το προβλεπόμενο στο π.δ. 84/2004 (Α' 65) Τμήμα 
Πληροφορικής με Εφαρμογές στη Βιοϊατρική του καταρ- 
γούμενου πανεπιστημίου Στερεός Ελλάδας εντάσσεται 
στο Πανεπιστήμιο Θεσσαλίας.'Εδρα του τμήματος ορί¬ 
ζεται η Λαμία. Η λειτουργία του τμήματος συνεχίζεται 
κανονικά. 

2. Με πράξη του Πρύτανη του Πανεπιστημίου Θεσ¬ 
σαλίας διαπιστώνεται ο αριθμός των φοιτητών και του 
διδακτικού και λοιπού προσωπικού που εντάσσονται στο 
ίδρυμα ύστερα από την ένταξη του τμήματος, καθώς και 
η εκπαιδευτική και ακαδημαϊκή ή και υπηρεσιακή κατά¬ 
σταση στην οποία βρίσκονται και κάθε άλλη αναγκαία 
για την ένταξή του λεπτομέρεια. Ομοίως διαπιστώνεται 
ο αριθμός των κενών θέσεων που έχουν ιδρυθεί στο 
Πανεπιστήμιο Στερεός Ελλάδας για τις ανάγκες του 
ανωτέρω Τμήματος. 

3. Διαδικαστικά και άλλα θέματα, που προκύπτουν 
από την ένταξη του ως άνω Τ μήματος στο Πανεπιστή¬ 
μιο Θεσσαλίας και δεν ρυθμίζονται από το παρόν ή το 
διάταγμα με το οποίο καταργείται το Πανεπιστήμιο Στε¬ 
ρεός Ελλάδας, ρυθμίζονται με απόφαση της Συγκλήτου 
του Πανεπιστημίου Θεσσαλίας. 

Άρθρο 4 

Μετονομασία Σχολής και ένταξη ανεξάρτητων 
τμημάτων σε αυτή 

Η προβλεπόμενη στο άρθρο 1 παρ. 1 του π.δ. 177/1993 
(Α' 65) Σχολή Επιστημών του Ανθρώπου μετονομάζεται 
σε Σχολή Ανθρωπιστικών και Κοινωνικών Επιστημών. Σε 
αυτήν εντάσσονται τα ανεξάρτητα Τμήματα: 

ί) Οικονομικών Επιστημών, με έδρα το Βόλο, και 

μ) Επιστήμης Φυσικής Αγωγής και Αθλητισμού, με έδρα 
τα Τρίκαλα. 

Άρθρο 5 

Ίδρυση-συγκρότηση και ανασυγκρότηση Σχολών 

1. α) Στο Πανεπιστήμιο Θεσσαλίας ιδρύεται Σχολή 
Θετικών Επιστημών, με έδρα τη Λαμία, η οποία συγκρο¬ 
τείται από τα Τμήματα: 

ί) Πληροφορικής με Εφαρμογές στη Βιοϊατρική και 

ϋ) Πληροφορικής. 

β) Η γραμματειακή και διοικητική υποστήριξη της 
ιδρυόμενης Σχολής πραγματοποιείται από τα τμήματα 
που τις συγκροτούν. Η συγκρότηση και ανάδειξη των 
οργάνων διοίκησης της Σχολής ολοκληρώνεται μέχρι 
την 30.11.2013. 

γ) Με την ολοκλήρωση των διαδικασιών συγκρότησης 
και ανάδειξη των κατά τα ως άνω οργάνων διοίκησης 
εκδίδεται σχετική διαπιστωτική πράξη από τον Πρύτανη 
του ιδρύματος. 

2. Ύστερα από τις ανωτέρω μεταβολές, οι Σχολές 
του Πανεπιστημίου Θεσσαλίας ανασυγκροτούνται και 
ορίζονται εφεξής ως ακολούθως: 

α) Σχολή Ανθρωπιστικών και Κοινωνικών Επιστημών 
με έδρα το Βόλο, με τα Τμήματα: 
ί) Παιδαγωγικό Τμήμα Δημοτικής Εκπαίδευσης, 
μ) Παιδαγωγικό Τμήμα Προσχολικής Εκπαίδευσης, 
ιϋ) Παιδαγωγικό Τμήμα Ειδικής Αγωγής, 
ίν) Ιστορίας, Αρχαιολογίας και Κοινωνικής Ανθρωπο¬ 
λογίας, 

ν) Οικονομικών Επιστημών και 
νί) Επιστήμης Φυσικής Αγωγής και Αθλητισμού, 
β) Σχολή Γεωπονικών Επιστημών με έδρα το Βόλο, 
με τα Τμήματα: 

ί) Γεωπονίας, Ιχθυολογίας και Υδάτινου Περιβάλλο¬ 
ντος, 

ϋ) Γεωπονίας, Φυτικής Παραγωγής και Αγροτικού Πε¬ 
ριβάλλοντος. 

γ) Πολυτεχνική Σχολή με έδρα το Βόλο, με τα Τμή¬ 
ματα: 

ί) Αρχιτεκτόνων Μηχανικών, 

ϋ) Ηλεκτρολόγων Μηχανικών και Μηχανικών Υπολο¬ 
γιστών, 

ιϋ) Μηχανικών Χωροταξίας, Πολεοδομίας και Περιφε¬ 
ρειακής Ανάπτυξης, 
ίν) Μηχανολόγων Μηχανικών και 
ν) Πολιτικών Μηχανικών. 

δ) Σχολή Επιστημών Υγείας με έδρα τη Λάρισα, με 
τα Τ μήματα: 
ί) Ιατρικής, 
ϋ) Κτηνιατρικής και 
ιϋ) Βιοχημείας και Βιοτεχνολογίας, 
ε) Σχολή Θετικών Επιστημών με έδρα τη Λαμία, με 
τα Τ μήματα: 

ί) Πληροφορικής με Εφαρμογές στη Βιοϊατρική και 
ϋ) Πληροφορικής. 

3. Η ακαδημαϊκή λειτουργία της ιδρυόμενης με το 
παρόν Διάταγμα Σχολής και η εκπαιδευτική λειτουρ¬ 
γία του μεταφερόμενου τμήματος στο Πανεπιστήμιο 
Θεσσαλίας αρχίζει από την έναρξη του ακαδημαϊκού 
έτους 2013-2014. 

Άρθρο 6 

Καταργούμενες διατάξεις 

Η περ. ί του εδ. δ' του άρθρου 3 του π.δ. 177/1993 και 
τα εδάφια γ' της παρ. 1 και β' της παρ. 3 του άρθρου 4 
του ιδίου διατάγματος καταργούνται. 

Άρθρο 7 
Έναρξη Ισχύος 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 4 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 93 
Κατάργηση Τμήματος, ίδρυση Ειδίκευσης, συγχώνευση 
Τμημάτων, ένταξη Τμημάτων σε Σχολές και ανασυ¬ 
γκρότηση των Σχολών του Πανεπιστημίου Αιγαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ησης των ανώτατων εκπαιδευτικών ιδρυμάτων» (Α' 195) 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων των Ανώτατων Εκπαιδευτικών 
Ιδρυμάτων και άλλες διατάξεις» (Α' 159) και το άρθρο 
6 παρ. 2 του ν. 4132/2013 «Κατεπείγουσες ρυθμίσεις 
του Υπουργείου Υγείας και άλλες διατάξεις» (Α' 59) και 
συμπληρώθηκε με το άρθρο 7 παρ. 4 του ν. 4142/2013 
«Αρχή Διασφάλισης της Ποιότητας στην Πρωτοβάθμια 
και Δευτεροβάθμια Εκπαίδευση» (Α' 83). 

β) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

γ) Του π.δ. 113/2010 «Ανάληψη υποχρεώσεων από τους 
Διατάκτες» (Α' 194). 

δ) Του π.δ. 83/1984 (Α' 31), του π.δ. 376/1989 (Α' 166), 
του π.δ. 316/1997 (Α' 233), του π.δ. 83/2000 (Α' 72), του 
π.δ. 233/2000 (Α' 198), του άρθρου 3 του ν. 3027/2002 
«Ρύθμιση θεμάτων οργανισμού Σχολικών Κτιρίων, ανώ¬ 
τατης εκπαίδευσης και άλλες διατάξεις» (Α' 152), του π.δ. 
378/2002 (Α' 331), του π.δ. 21/2004 (Α' 16), του π.δ. 24/2005 
(Α' 37), του π.δ. 173/2005 (Α' 223), του π.δ. 35/2007 (Α' 32) 
καθώς και του π.δ. 170/2009 (Α' 205). 

2. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

3. Το με αριθμ. πρωτ. 1257/6-2-2013 έγγραφο του 
Υπουργού Παιδείας και Θρησκευμάτων, Πολιτισμού και 
Αθλητισμού προς την Αρχή Διασφάλισης και Πιστοποί¬ 
ησης της Ποιότητας στην Ανώτατη Εκπαίδευση. 

4. Τα υπ’ αριθμ. 1229/6-2-2013 και 3298/1-3-2013 έγγρα¬ 
φα του Υπουργού Παιδείας και Θρησκευμάτων, Πολι¬ 
τισμού και Αθλητισμού προς το Συμβούλιο του Πάνε- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2029 


πιστημίου Αιγαίου με τα οποία ζητείται η διατύπωση 
γνώμης επί των προτεινόμενων μεταβολών στο ίδρυμα, 
στο πλαίσιο του Σχεδίου «Αθηνά» για την αναδιάρθρωση 
των ιδρυμάτων της Ανώτατης Εκπαίδευσης. 

5. Τη γνώμη της Αρχής Διασφάλισης και Πιστοποίησης 
της Ποιότητας στην Ανώτατη Εκπαίδευση (αποφάσεις 
8-3-2013 και 14-3-2013 της Ολομέλειας που απεστάλησαν 
με τα υπ’ αριθμ. 461/8-3-2012 και 538/18-3-2013 έγγραφα) 
καθώς και το υπ’ αριθμ. 2134/30-11-2012 έγγραφο. 

6. Τη γνώμη του Συμβουλίου του Πανεπιστημίου Αι¬ 
γαίου (συνεδρίαση 12/1-3-2013) καθώς και τη γνώμη της 
Συγκλήτου του ιδρύματος (συνεδρίαση 20/21-2-2013). 

7. Το γεγονός ότι από την εφαρμογή των διατάξεων 
του παρόντος διατάγματος προκαλείται μικρή επιβά¬ 
ρυνση του εκτελούμενου προϋπολογισμού του ιδρύμα¬ 
τος ποσού ύψους εξακοσίων (600) ευρώ περίπου λόγω 
σφραγίδων, πινακίδων κ.λπ., η οποία θα καλυφθεί από 
τις ήδη εγγεγραμμένες πιστώσεις του (απόφαση ανάλη¬ 
ψης υποχρέωσης υπ’ αριθμ. 422, αρ. πρωτ. 2148/12-4-2013 
ΑΔΑ: ΒΕΑΤ469Β7Λ-62Η). 

8. Την υπ’ αριθμ. 135/2013 γνωμοδότηση του Συμβουλί¬ 
ου της Επικράτειας με πρόταση των Υπουργών Διοικη¬ 
τικής Μεταρρύθμισης και Ηλεκτρονικής Διακυβέρνησης, 
Παιδείας και Θρησκευμάτων, Πολιτισμού και Αθλητισμού 
καθώς και του Αναπληρωτή Υπουργού Οικονομικών, 
αποφασίζουμε: 

Άρθρο 1 

Συγχώνευση Τμημάτων 

1. Το Τμήμα Μαθηματικών συγχωνεύεται με το Τμήμα 
Στατιστικής και Αναλογιστικών-Χρηματοοικονομικών 
Μαθηματικών στο Τμήμα Μαθηματικών με έδρα το 
Καρλόβασι. Το νέο Τμήμα έχει τις ακόλουθες εισαγω¬ 
γικές κατευθύνσεις: ί) Μαθηματικών και ϋ) Στατιστικής 
και Αναλογιστικών-Χρηματοοικονομικών Μαθηματικών. 

2. Με απόφαση της Γενικής Συνέλευσης του νέου 
Τμήματος Μαθηματικών ρυθμίζονται τα θέματα που 
αφορούν τη λειτουργία των κατευθύνσεων, το χρόνο 
και τη διαδικασία υποβολής των σχετικών δηλώσεων 
προτίμησης των φοιτητών, τον τρόπο επιλογής των 
ανωτέρω κατευθύνσεων και κάθε άλλο σχετικό θέμα 
που ανήκει σύμφωνα με τις κείμενες διατάξεις στις 
αρμοδιότητες της Γενικής Συνέλευσης. 

3. Τα πτυχία που ήδη έχουν χορηγηθεί από το υπό 
συγχώνευση Τμήμα Μαθηματικών είναι ισότιμα και αντί¬ 
στοιχα ως προς κάθε συνέπεια με τα χορηγούμενα από 
το δημιουργούμενο νέο Τμήμα στην κατεύθυνση των 
Μαθηματικών. 

4. Τα πτυχία που ήδη έχουν χορηγηθεί από το Τμήμα 
Στατιστικής και Αναλογιστικών-Χρηματοοικονομικών 
Μαθηματικών είναι ισότιμα και αντίστοιχα ως προς κάθε 
συνέπεια με τα χορηγούμενα από το Τμήμα Μαθηματι¬ 
κών στην κατεύθυνση Στατιστικής και Αναλογιστικών- 
Χρηματοοικονομικών Μαθηματικών. 

5. Στους φοιτητές των συγχωνευόμενων τμημάτων, 
οι οποίοι έχουν εισαχθεί σ’ αυτά μέχρι το ακαδημαϊκό 
έτος 2012-2013 απονέμεται τίτλος σπουδών αντίστοιχος 
με αυτόν που απονεμόταν πριν από την συγχώνευση 
των τμημάτων. 

6. Οι φοιτητές καθώς και το διδακτικό και λοιπό προ¬ 
σωπικό των συγχωνευόμενων τμημάτων εντάσσονται 
στο νέο τμήμα, διατηρώντας την εκπαιδευτική, ακαδη¬ 
μαϊκή και υπηρεσιακή κατάσταση στην οποία βρίσκο¬ 
νταν προ της συγχώνευσης. 


7. Τα μαθήματα των Προγραμμάτων Μεταπτυχιακών 
Σπουδών των συγχωνευόμενων με το παρόν διάταγμα 
τμημάτων, συνεχίζονται κανονικά. 

8. Διαδικασίες εκλογής, εξέλιξης και μονιμοποίησης 
μελών του διδακτικού προσωπικού των συγχωνευόμε¬ 
νων τμημάτων συνεχίζονται κανονικά και με τα ίδια 
εκλεκτορικά σώματα, όπως αυτά είχαν συγκροτηθεί 
πριν τη συγχώνευση. 

9. Κανονικά συνεχίζονται επίσης και οι διαδικασίες 
κρίσης και μονιμοποίησης μελών Ειδικού και Εργαστη¬ 
ριακού Διδακτικού Προσωπικού (Ε.Ε.ΔΙ.Π.) και Ειδικού 
Τεχνικού Εργαστηριακού Προσωπικού (Ε.Τ.Ε.Π.). 

10. Οι εκκρεμείς διαδικασίες για την εκπόνηση διδα¬ 
κτορικών διατριβών και την αναγόρευση διδακτόρων 
που δεν έχουν ολοκληρωθεί στα συγχωνευόμενα τμή¬ 
ματα, συνεχίζονται όπως είχαν ξεκινήσει. 

11. Με πράξη του Πρύτανη διαπιστώνεται ο αριθμός 
των προπτυχιακών και μεταπτυχιακών φοιτητών, των 
υποψηφίων διδακτόρων καθώς και του διδακτικού και 
λοιπού προσωπικού του Τμήματος Μαθηματικών και η 
εκπαιδευτική, ακαδημαϊκή και υπηρεσιακή κατάσταση 
στην οποία βρίσκονται. 

12. Η διαδικασία ανάδειξης των οργάνων διοίκησης του 
νέου τμήματος όπως προκύπτει από τη συγχώνευση, 
θα πρέπει να έχει ολοκληρωθεί μέχρι την 30-11-2013. 
Σε περίπτωση που τούτο δεν είναι εφικτό, η διοίκησή 
του ασκείται από τα όργανα διοίκησης του αρχικού 
Τμήματος Μαθηματικών. 

13. Η εκπαιδευτική λειτουργία του νέου Τμήματος ξε¬ 
κινά από το ακαδημαϊκό έτος 2013-2014. 

Άρθρο 2 

Κατάργηση Τμήματος 

Το Τμήμα Οικονομικής και Διοίκησης Τουρισμού του 
Πανεπιστημίου Αιγαίου, καταργείται. 

Άρθρο 3 

Ίδρυση Κατεύθυνσης 

Στις ήδη υφιστάμενες κατά τις διατάξεις του π.δ 83/ 
1984 (Α' 72) ειδικεύσεις του Τμήματος Διοίκησης Επι¬ 
χειρήσεων της Σχολής Επιστημών της Διοίκησης του 
Πανεπιστημίου Αιγαίου, προστίθεται κατεύθυνση Οικο¬ 
νομικής και Διοίκησης Τουρισμού. 

Άρθρο 4 

Ένταξη Τμημάτων σε Σχολές - 
Ανασυγκρότηση Σχολών 

1. Το Τμήμα Επιστήμης Τροφίμων και Διατροφής 
εντάσσεται στη Σχολή Περιβάλλοντος. 

2. Το Τμήμα Μηχανικών Σχεδίασης Προϊόντων και Συ¬ 
στημάτων εντάσσεται στη Σχολή Θετικών Επιστημών. 

3/Υστερα από τις ανωτέρω μεταβολές, οι Σχολές του 
Πανεπιστημίου Αιγαίου συγκροτούνται και ορίζονται 
ως ακολούθως. 

α) Σχολή Κοινωνικών Επιστημών με έδρα τη Μυτιλήνη 
με τα Τμήματα: 

ί) Τμήμα Κοινωνικής Ανθρωπολογίας και Ιστορίας. 

ϋ) Τμήμα Κοινωνιολογίας. 

ϋ) Τμήμα Γεωγραφίας. 

ίϋ) Τμήμα Πολιτισμικής Τεχνολογίας και Επικοινωνίας. 

β) Σχολή Περιβάλλοντος με έδρα τη Μυτιλήνη με τα 
Τ μήματα: 

ί) Τμήμα Περιβάλλοντος, 
ϋ) Τ μήμα Επιστημών της Θάλασσας, 
ίϋ) Τμήμα Επιστήμης Τροφίμων και Διατροφής (με έδρα 
τη Λήμνο). 

γ) Σχολή Επιστημών της Διοίκησης με έδρα τη Χίο 
με τα Τμήματα: 

ί) Τμήμα Διοίκησης Επιχειρήσεων, 
ϋ) Τμήμα Ναυτιλίας και Επιχειρηματικών Υπηρεσιών 
ϋί) Τμήμα Μηχανικών Οικονομίας και Διοίκησης, 
δ) Σχολή Θετικών Επιστημών με έδρα τη Σάμο με τα 
Τμήματα: 

ί) Τμήμα Μαθηματικών. 

ϋ) Τμήμα Μηχανικών Σχεδίασης Προϊόντων και Συστη¬ 
μάτων (με έδρα τη Σύρο). 

ϋί) Τμήμα Μηχανικών Πληροφοριακών και Επικοινωνι- 
ακών Συστημάτων. 

ε) Σχολή Ανθρωπιστικών Επιστημών με έδρα τη Ρόδο 
με τα Τ μήματα: 

ί) Παιδαγωγικό Τμήμα Δημοτικής Εκπαίδευσης, 
ϋ) Τμήμα Επιστημών της Προσχολικής Αγωγής και Εκ¬ 
παιδευτικού Σχεδιασμού. 
ϋί) Τμήμα Μεσογειακών Σπουδών. 


Αρθρο 5 
Έναρξη ισχύος 

Η ισχύς του παρόντος διατάγματος αρχίζει από 
τη δημοσίευσή του στην Εφημερίδα της Κυβερνή- 
σεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 4 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΙΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*010013105061 

3 0 0 0 

8 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











